Document ID: 32014D0091

KOMISJONI RAKENDUSOTSUS,
14. veebruar 2014,
millega muudetakse otsuse 93/52/EMÜ II lisa seoses Itaalia ja Hispaania teatavate piirkondade tunnistamisega ametlikult vabaks brutselloosist (B. melitensis) ning otsuse 2003/467/EÜ I, II ja III lisa seoses Ungari tunnistamisega ametlikult tuberkuloosivabaks, Rumeenia ja teatavate Itaalia piirkondade tunnistamisega ametlikult brutselloosivabaks ning teatavate Itaalia piirkondade tunnistamisega ametlikult vabaks veiste ensootilisest leukoosist
(teatavaks tehtud numbri C(2014) 741 all)
(EMPs kohaldatav tekst)
(2014/91/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa I jao punkti 4, A lisa II jao punkti 7 ja D lisa I jao punkti E,
võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (2) eriti selle A lisa 1. peatüki II jagu,
ning arvestades järgmist:
(1)
Direktiivis 91/68/EMÜ on määratletud liidusisest lammaste ja kitsedega kauplemist reguleerivad loomatervishoiunõuded. Selles on sätestatud tingimused, mille alusel võib liikmesriigid või nende piirkonnad ametlikult brutselloosivabaks tunnistada.
(2)
Komisjoni otsuse 93/52/EMÜ (3) II lisas loetletakse need liikmesriikide piirkonnad, mis on direktiivi 91/68/EMÜ kohaselt tunnistatud ametlikult brutselloosist (B. Melitensis) vabaks.
(3)
Itaalia on esitanud komisjonile dokumendid, mis tõendavad vastavust direktiivis 91/68/EMÜ sätestatud tingimustele, mille alusel saab tunnistada Itaalia maakonnad Liguuria ja Lazio ametlikult brutselloosist (B. melitensis) vabaks.
(4)
Itaalia esitatud dokumentidele antud hinnangu põhjal tuleks Liguuria ja Lazio maakonnad tunnistada ametlikult brutselloosist (B. melitensis) vabaks.
(5)
Hispaania on esitanud komisjonile dokumendid, mis tõendavad vastavust direktiivis 91/68/EMÜ sätestatud tingimustele, mille alusel saab tunnistada Hispaania autonoomse piirkonna Navarra ametlikult brutselloosist (B. melitensis) vabaks.
(6)
Hispaania esitatud dokumentidele antud hinnangu põhjal tuleks Navarra autonoomne piirkond tunnistada ametlikult brutselloosist (B. melitensis) vabaks.
(7)
Seepärast tuleks otsuse 93/52/EMÜ II lisa kirjeid Itaalia ja Hispaania kohta vastavalt muuta.
(8)
Direktiivi 64/432/EMÜ kohaldatakse liidus veiste ja sigadega kauplemise suhtes. Direktiivis on sätestatud tingimused, mille alusel võib liikmesriigi või selle piirkonna tunnistada ametlikult tuberkuloosist, brutselloosist või veiste ensootilisest leukoosist vabaks veisekarjade osas.
(9)
Komisjoni otsuse 2003/467/EÜ (4) lisades on loetletud liikmesriigid ja nende piirkonnad, mis on tunnistatud ametlikult vabaks veiste tuberkuloosist, veiste brutselloosist ja veiste ensootilisest leukoosist.
(10)
Ungari on esitanud komisjonile dokumendid, mis tõendavad vastavust direktiivis 64/432/EMÜ sätestatud tingimustele, et kogu Ungari territooriumile saaks anda ametlikult tuberkuloosivaba staatuse.
(11)
Ungari esitatud dokumentidele antud hinnangu põhjal tuleks tunnistada Ungari ametlikult tuberkuloosivabaks.
(12)
Rumeenia on esitanud komisjonile dokumendid, mis tõendavad vastavust direktiivis 64/432/EMÜ sätestatud tingimustele, et kogu Rumeenia territooriumile saaks anda ametlikult brutselloosivaba staatuse.
(13)
Rumeenia esitatud dokumentidele antud hinnangu põhjal tuleks tunnistada Rumeenia ametlikult brutselloosivabaks.
(14)
Itaalia on esitanud komisjonile dokumendid, mis tõendavad vastavust direktiivis 64/432/EMÜ sätestatud tingimustele, mille alusel saaks anda Liguuria maakonnale ametlikult brutselloosivaba staatuse.
(15)
Itaalia esitatud dokumentidele antud hinnangu põhjal tuleks Liguuria maakond tunnistada ametlikult brutselloosivabaks piirkonnaks.
(16)
Itaalia on esitanud komisjonile dokumendid, mis tõendavad, et Campania maakonna Avellino provints, Lazio maakonna Latina provints ja Liguuria maakond vastavad direktiivis 64/432/EMÜ sätestatud tingimustele, mille alusel saab anda neile ametlikult veiste ensootilisest leukoosist vaba staatuse.
(17)
Itaalia esitatud dokumentidele antud hinnangu põhjal tuleks Campania maakonna Avellino provints, Lazio maakonna Latina provints ja Liguuria maakond tunnistada ametlikult veiste ensootilisest leukoosist vabaks.
(18)
Otsuse 2003/467/EÜ I, II ja III lisa tuleks vastavalt muuta.
(19)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/52/EMÜ II lisa muudetakse vastavalt käesoleva otsuse I lisale.
Artikkel 2
Otsuse 2003/467/EÜ I, II ja III lisa muudetakse vastavalt käesoleva otsuse II lisale.
Artikkel 3
Käesolev otsus on adresseeritud liikmesriikidele.
Brüssel, 14. veebruar 2014

Labels: 3
18
6